आर्मी र पुलिसको उपाधि भिडन्त
दुई विभागीय टोली त्रिभुवन आर्मी र नेपाल पुलिस क्लब सोमबार केशवलाल श्रेष्ठ स्मृति दोस्रो राष्ट्रिय पुरुष भलिबलको फाइनल पुगेका छन् । उपाधिलाई मंगलबार प्रतिस्पर्धा हुनेछ ।
हेटौंडा — दुई विभागीय टोली त्रिभुवन आर्मी र नेपाल पुलिस क्लब सोमबार केशवलाल श्रेष्ठ स्मृति दोस्रो राष्ट्रिय पुरुष भलिबलको फाइनल पुगेका छन् । उपाधिलाई मंगलबार प्रतिस्पर्धा हुनेछ ।हेटौंडा उपमहानगर–१९ निर्मल माविस्थित मैदानमा सोमबार सेमिफाइनल आर्मीले विभागीय प्रतिद्वन्द्वी एपीएफ क्लबलाई २६–२४, २५–१८, २५–१६ सोझो सेटमा हराएको थियो । अर्को सेमिफाइनलमा आयोजक मकवानपुरमाथि २५–२०, २५–१५, २५–१६ को सोझो सेटमा जित पाउँदै पुलिस क्लब फाइनल पुगेको छ ।विजेता र उपविजेताले क्रमश: २ लाख र १ लाख रुपैयाँ पुरस्कार प्राप्त गर्ने छन् । तेस्रो र चौथो स्थान रहनेले ५० र २५ हजार प्राप्त गर्नेछन् । सर्वोत्कृष्ट खेलाडीले १५ हजार, विधागत उत्कृष्ट व्लकर, लिफ्टर, स्पाइकर, डिफेन्स र लिबेरोले जनही ५ हजार पाउने छन् । हेटौडा निवासी भलिबलका मुख्य राष्ट्रिय प्रशिक्षक श्रेष्ठको २०७२ साल वैशाख १२ को भूकम्पमा परी निधन भएको थियो । केशवलाल श्रेष्ठ स्मृति केन्द्रीय प्रतिष्ठान मकवानपुरले युवा तथा खेलकुद समन्वय समितिसँग मिलेर प्रतियोगिता गरेको हो । 